Conținut: sacoșă textilă (tote bag), ață de brodat, mărgeluțe, ac, înfirător ață, model imprimat, instrucțiuni. Acest kit te invită să brodezi propria sacoșă textilă, pe care o poți folosi de fiecare dată când mergi la cumpărături. Modelul este o coroniță florală, realizată cu cusături mille fleurs, trandafiri țesuți, noduri franceze și mărgeluțe. Tehnicile combinate fac din acest proiect unul de nivel intermediar, potrivit pentru cei care au mai brodat înainte și vor să descopere modele noi. Instrucțiunile complete se găsesc pe spatele cutiei, iar pentru cei care preferă să le urmeze pas cu pas, există și varianta online, accesibilă printr-un cod QR. La final, rămâi cu o geantă practică și plină de personalitate – o alternativă frumoasă și ecologică la sacoșele de plastic, gata să te însoțească de fiecare dată.